**אוהד חיטמן הרוש** (נולד ב-28 במרץ 1977) הוא זמר, פזמונאי, מלחין, מוזיקאי, שחקן ומחזאי ישראלי. זוכה פרס התיאטרון הישראלי לשנת 2015 כיוצר בתחום המוזיקה לתיאטרון, על עבודתו במחזמר שהיה גם בין כותביו, "בילי שוורץ".

ביוגרפיה
--------

אוהד חיטמן נולד לחיים ודליה חיטמן ברמת גן וגדל והתחנך ברעננה. דודו היה הזמר, הפזמונאי והמלחין עוזי חיטמן. אחותו היא הזמרת והיוצרת ענת אסתר חיטמן.

זיקתו למוזיקה החלה בגיל צעיר, כאשר בגיל שמונה החל לנגן בפסנתר, אותו קיבל מסבו, החזן אברהם חיטמן, שהבטיח לו שאם ישיר במשך שנה כל שבת בבית הכנסת את שיר הכבוד ("אנעים זמירות") הוא יקבל פסנתר. הוא למד במגמת מוזיקה במסלול ג'אז בבית הספר התיכון לאמנויות "תלמה ילין". 

חיטמן היה חבר ב"להקת צעירי תל אביב" בין השנים 1992 -1994, עמה הופיע בסדרות הטלוויזיה ששודרו בערוץ 1 "לא כולל שירות" ו"תלויים באוויר", שם פורסמו לראשונה שיריו, אותם כתב והלחין. [דרוש מקור]

בשנת 1995 התגייס לצה"ל, שם שירת בלהקה הצבאית של חיל החינוך. לאחר שירותו הצבאי למד בבית הספר למוזיקה רימון. במקביל ללימודיו הופיע במסגרות שונות בהן הציג את שיריו, כ"פסטיבל הפסנתר" בתל אביב. עם סיום לימודיו ברימון החל ללמוד לתואר ראשון במוזיקה וקומפוזיציה באקדמיה למוסיקה ולמחול בירושלים, אותו סיים ב-2003.

בשנת 2010 סיים את לימוד התואר השני באקדמיה למוסיקה ולמחול בירושלים. עבודת הגמר שלו הייתה הבסיס למה שעתיד להפוך למחזמר "בילי שוורץ".

חיטמן הלחין שירים קומיים עבור תוכנית הטלוויזיה "דומינו".

לפסטיגל 2004 הלחין את שירו של רן דנקר "כמו רובין הוד" שכתב אהוד מנור ואת שירו של הראל סקעת "לעוף" שכתבו לירון לב ודורון מדלי.

בשנת 2005 פתח בקריירה עצמאית כזמר, ובחודש מרץ באותה שנה הוציא את אלבום הבכורה שלו, הנקרא על שמו. מתוך האלבום יצאו הסינגלים "תגידי לו" ו"נהר האהבה". חיטמן כתב והלחין את כל השירים באלבום, פרט לשיר "תפילין" שכתב עודד דישון. על העיבודים היו אחראים הוא, אורי זך וטל בלכרוביץ'.

לפסטיגל 2005 הלחין חיטמן את "איש הברק" של רן דנקר, ולפסטיגל את שירה של עדי כהן "אני שרה לעולם". בשנת 2006 היה חיטמן שותף בעיבוד אלבומה של קרן פלס "אם אלה החיים", ובין היתר עיבד את השירים "איתי" ו"אם אלה החיים". במהלך השנים ועד היום כתב והלחין שירים לפסטיגל גם עבור: רועי בר-נתן, רותם אבוהב, עדי הימלבלוי, יהודה לוי, אליאנה תדהר, איציק כהן, ניקי גולדשטיין ועוד.

בינואר 2008 יצא אלבומו השני, "הרגע הבא", בהפקתם של שמוליק נויפלד וחיטמן עצמו. האלבום כולל 12 שירים אותם כתב והלחין, פרט ל"חשבתי שיהיה רומנטי", שהלחין חיטמן למילים של יואב גינאי, ו"בא לי בקצב", שבכתיבתו השתתף ארז ברזוליק. באלבום מתארחים רונה קינן בדואט "נקודת ההתחלה", רן שם טוב מלהקת "איזבו" בגיטרות ותמיר חיטמן, אחיו, בשירה. מתוך האלבום יצאו הסינגלים "סתם עוד יום", "חשבתי שיהיה רומנטי", "צעד אין חזור (מתוך האפלה)", "נקודת ההתחלה" ו"בא לי בקצב".

בשנת 2009 יצא אלבום הבכורה של בועז מעודה, ובו נכלל השיר "מה יפו פעמייך" שהלחין חיטמן למילים שעיבד על פי ספר שיר השירים. במהלך אותה שנה, יצא במופע בפסטיבל הפסנתר 2009 יחד עם הרקדן והיוצר עידו תדמור, אשר הפך לסיבוב הופעות בינלאומי משותף. כמו כן בשנה זו הלחין את השיר "אלייך" ששר הראל סקעת בקדם האירוויזיון של אותה השנה.

בשנת 2011 לקח חלק כמלחין, מפיק מוזיקלי ומשתתף עם השחקנית גילה אלמגור במופע משותף - עומדת ברוח.

בשנת 2012 כתב והלחין את השיר "תנו למוזיקה לנצח" עם ששת הילדים שהשתתפו בתחרות אירוויזיון הילדים 2012.

בשנת 2013 יצא אלבומו השלישי "המסע" בהפקתו המוסיקלית של גיל פלדמן וחיטמן עצמו.

האלבום כולל 13 שירים אותם כתב והלחין, פרט ל"להישאר" שהלחין חיטמן למילים של נועם חורב, ו"לא גבה לבי" ו"השנה החדשה שלי" שהלחין חיטמן למילים של יואב גינאי.

בשנת 2014 כתב והלחין את שני השירים "ביט הביטי" ו"חשה" של הזמרת עדי ביטי, הידועה בהשתתפותה בעבר בתוכנית בית ספר למוזיקה.

בשנת 2013 זכה מחזמר פרי עטו, "בילי שוורץ" במקום הראשון בתחרות במסגרת פסטיבל התיאטרון "חג המחזמר בת-ים". בשנת 2015 העלה תיאטרון חיפה את המחזמר, שזכה להצלחה. יוצרי "בילי שוורץ" היו מועמדים לשישה פרסים בטקס פרס התיאטרון הישראלי לשנת 2015. ביניהם, חיטמן היה מועמד, יחד עם שירילי דשא, לפרס "מחזאי שנה", וכן לפרס ליוצר בתחום המוזיקה לתיאטרון, אותו גם קטף לבסוף. המחזמר עצמו זכה בפרס "מחזמר השנה".

ב-2017 אחרי שתי סדנאות מוסיקליות בבית הספר למשחק בית צבי, בהן בחן חומרים מוסיקליים, הכריז שחיטמן הכריז שהמחזמר הבא שלו ייקרא "מושלמים" ויועלה על הבמות במהלך 2018.

בתחילת 2018 יצא אלבומו הרביעי בהפקתו המוזיקלית של ניר דנן (הידוע בשל פעילותו עם טונה ונצ'י נצ') ובהפקתו של חיטמן. עד כה יצאו לאור הסינגלים "בכל יום", "רעידות", "עוד ועוד" ו"אוהבה את אוה" (אותו הקדיש לבתו).

בשנת 2021 העלה חיטמן, במסגרת פסטיבל הפסנתר, מופע מחווה לשיריו של דודו, עוזי חיטמן. במופע התארחו הזמרים שימי תבורי ולי בירן. במופע ביצע חיטמן לראשונה שיר חדש, לפניך, שאת מילותיו כתב עוזי טרם מותו ומעולם לא פורסם.

ממאי 2022 מועלה בתיאטרון הבימה מחזהו של חנוך לוין "הרטיטי את ליבי" שחיטמן כתב לו את המוזיקה. מספטמבר 2022 מועלה בתיאטרון חיפה ובתיאטרון הבימה המחזמר פרי עטו "השנה היפה בחיי". ומככבים בו לי בירן,רוני דלומי ,אילי עלמני ,מיקי קם ושחקנים נוספים. [דרוש מקור]
שנאלץ לרדת  למרות הצלחתו בדצמבר 2023 בעקבות שיפוצים בתאטרון הבימה הצפויים להימשך עד ספטמבר 2024.
על פי דבריו של חיטמן במהלך שנת 2024 צפוי לצאת אלבום שירי המחזמר "השנה היפה בחיי".

  

  

במהלך הקריירה שיתף פעולה עם אמנים רבים והופיע עם שלמה גרוניך, עוזי חיטמן, דני רובס, משה פרץ ועוד. הלחין ועיבד עבור מקהלת העפרוני בניצוחה של מיה שביט. לשלומית אהרון הפיק מוסיקלית את המופע המשותף עם שלושת הטנורים מהאופרה הישראלית.

הלחין והשתתף בהצגות התיאטרון "ביקור הגברת הזקנה" (בתיאטרון הבימה), "חורף מתחת לשולחן", "לגעת בכוכבים" (פסטיבל תיאטרון קצר). הוא הלחין שירי אברהם סוצקווער (תיאטרון היידישפיל), השתתף בפרויקטים מוסיקליים נוספים בתיאטרון הקאמרי, תיאטרון בית-לסין, בתיאטרון צוותא, ניהול מוזיקלי ועיבודים במחזות הזמר "הגולם" מאת שלמה גרוניך (פראג-צ'כיה) ,"כמו בסרט" ועוד.

חיטמן מנחה סדנאות כתיבה והלחנה באקדמיה למוזיקה בירושלים, רימון בית ספר למוסיקה, קרן מיראז', תיכון קריית שרת בחולון ועוד.

חיים אישיים
-----------

בגיל 25 חיטמן יצא מהארון. באפריל 2013 נישא לבן זוגו רן הרוש. השניים הורים לזוג תאומים שלאחר לידתם, נקלעו איתם לרעידת האדמה בנפאל באפריל 2015.

דיסקוגרפיה
----------

* אוהד חיטמן – 2005 (עננה)
* הרגע הבא – 2008 (עננה)
* המסע – 2014 (עננה)
* רעידות – 2018

קישורים חיצוניים
----------------

* אתר האינטרנט הרשמי של אוהד חיטמן
* אוהד חיטמן, ברשת החברתית פייסבוק

* אוהד חיטמן, במיזם "אישים" לתיעוד היצירה הישראלית

* אוהד חיטמן, באתר שירונט

* אוהד חיטמן, באתר ספוטיפיי

* אוהד חיטמן, באתר MusicBrainz (באנגלית)

* אוהד חיטמן, באתר Discogs (באנגלית)

* אוהד חיטמן, באתר Tab4u

* אוהד חיטמן, דף שער בספרייה הלאומית

* אוהד חיטמן, באתר MOOMA (בארכיון האינטרנט)

* אוהד חיטמן, בארכיון הבימה
* אוהד חיטמן בפייסבוק
* אוהד חיטמן - ערוץ היוטיוב הרשמי
* אוהד חיטמן באינסטגרם
* יובל אברמוביץ', נפטרתי מהסרטן ומהאגו, באתר nrg‏, 18 בינואר 2008
* יובל אברמוביץ', עכשיו אני שלם, באתר ישראל היום, 21 במרץ 2014
* עידוא דגן, אוהד חיטמן והבועה של בילי שוורץ, באתר nrg‏, 20 במרץ 2015
* רותי שילוני, ‏מנפאל לפרמיירה: השבוע המטלטל שעבר על אוהד חיטמן, באתר ‏מאקו‏, 2 במאי 2015 סרטונים
* רותי זוארץ, ‏"היום אני אמן בשל בזכות עצמי". אוהד חיטמן חוזר ליצירתו המוקדמת, באתר מעריב אונליין, 8 ביוני 2015
* אסף נבו, "אם היו קוראים לי אוהד בוסקילה היה לי יותר קל", באתר ישראל היום, 29 במרץ 2018
* אתר למנויים בלבד  איריס ליפשיץ קליגר, "פתאום, באמצע החיים, מצאתי את עצמי בטיפול נמרץ", באתר "ידיעות אחרונות", 26 ביוני 2019
* מאיה כהן, נשאר במשפחה: החיים החדשים של אוהד חיטמן, באתר ישראל היום, 21 באוקטובר 2021
* אתר למנויים בלבד שי פוגלמן וינאי יחיאל, ענייני פנים: אוהד חיטמן, באתר הארץ, 13 בינואר 2022

הערות שוליים
------------

1. 1 2  שגיא בן נון‏, הזוכים הגדולים בפרסי התיאטרון 2016: "בילי שוורץ" ו"רומיאו ויוליה", באתר וואלה!‏, 20 במאי 2016  
יעקב בר-און, ‏מהפך בפרסי התיאטרון: לראשונה יותר זכיות לתיאטראות הפריפריה מל"הבימה" ו"הקאמרי", באתר מעריב אונליין, 20 במאי 2016
2. ↑  ביט הביטי, באתר YouTube,‏ 30 במאי 2014 סרטונים
3. ↑  חשה, באתר YouTube,‏ 30 ביוני 2014 סרטונים
4. ↑  ערב טוב עם גיא פינס, "בילי שורץ": ברוודוי כבר כאן ואתם אפילו לא ידעתם, באתר nana10‏, 6 בינואר 2016
5. ↑  יוסי חרסונסקי ביקורת, באתר יוסמיוזיק, ינואר 2022
6. ↑  נעמה טלמור‏, הראל סקעת מודה: "אני לא רווק", באתר וואלה!‏, 28 באפריל 2013
7. ↑  איתמר אייכנר, גלעד מורג, איתי בלומנטל, ישראלים בנפאל עם תינוקות בני שבוע: "כאוס מוחלט", באתר ynet, 25 באפריל 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312921205171
* ISNI: 0000 0000 6997 0292
* MusicBrainz: e447a327-0bb5-4948-8a7a-0ff93650d942
* VIAF: 97294183
* WorldCat: viaf-97294183

 |